**Stanovy združenia občanov**

**podľa zák. č. 83/1990 Zb. o združovaní občanov v z. n. p.**

**Článok I.**

**Názov, sídlo a ciele združenia**

1. Názov združenia: **Rodinné kruhy**, v anglickom jazyku: **Family circles** (ďalej v texte len „združenie“)

r

1. Sídlo združenia: Turie 628, 013 12 Turie
2. Cieľ združenia je podpora mnohodetných rodín, rodín v ohrození a rodín v núdzi.

3.1) Napĺňanie cieľa združenia je najmä:

1. Finančná a materiálna pomoc mnohodetným rodinám a rodinám v núdzi.
2. Sociálne poradenstvo a sanácia rodín sa bude poskytovať a realizovať v súlade s ustanoveniami zákona č.448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní (živnostenský zákon) v znení neskorších predpisov a zákona č. 305/2005 o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a ďalších príslušných právnych predpisov a na základe príslušných oprávnení.
3. Organizovanie výchovno – rekreačných pobytov a výletov pre deti a ohrozené rodiny.
4. Školiace aktivity, semináre, výcviky, tréningy, publikačná činnosť.

**Článok II.**

**Členstvo, práva a povinnosti členov**

1. Členstvo v združení je dobrovoľné. Členom môže byť každá fyzická a právnická osoba, ktorá súhlasí so stanovami združenia.
2. Členstvo v združení vzniká prijatím člena príslušným orgánom na základe žiadosti uchádzača o členstvo. Členstvo v združení zaniká dňom doručenia písomného oznámenia člena o vystúpení zo združenia, alebo dňom ústneho vyhlásenia o vystúpení na zasadnutí najvyššieho orgánu, vylúčením príslušným orgánom združenia, zánikom združenia, alebo smrťou člena, resp. zánikom člena - právnickej osoby.
3. Členovia majú práva:
4. podieľať sa na činnosti združenia,
5. voliť a byť volení do orgánov združenia,
6. obracať sa na orgány združenia s námetmi, sťažnosťami a žiadať o stanovisko,
7. byť informovaní o činnosti a o rozhodnutiach orgánov združenia.
8. Členovia majú povinnosti:
9. dodržiavať stanovy združenia,
10. pomáhať pri plnení cieľov združenia podľa svojich možností,
11. ochraňovať a zveľaďovať majetok združenia.

**Článok III.**

**Orgány združenia**

1. Orgánmi združenia sú:
2. najvyšší orgán – členská schôdza,
3. štatutárny orgán – predseda.
4. Najvyšší orgán:
5. tvoria všetci členovia združenia,
6. schvaľuje stanovy, ich zmeny a doplnky,
7. volí a odvoláva všetky ostatné orgány združenia,
8. schvaľuje plán činnosti združenia a rozpočet,
9. schvaľuje prijatie nových členov a vylúčenie členov,
10. rozhoduje o zrušení združenia,
11. zvoláva ho štatutárny orgán, resp. nadpolovičná väčšina členov,
12. je uznášaniaschopný ak sa ho zúčastní nadpolovičná väčšina členov,
13. Štatutárny orgán:
14. zabezpečuje a riadi činnosť združenia medzi zasadnutiami najvyššieho orgánu,
15. zastupuje združenie navonok a koná v jeho mene samostatne,
16. je volený na funkčné obdobie 5 rokov.

**Článok IV.**

**Zásady hospodárenia**

1. Združenie hospodári s hnuteľným a nehnuteľným majetok.
2. Zdrojmi majetku sú členské príspevky, dary, dotácie, granty a iné príjmy v súlade so všeobecne záväznými právnymi predpismi a príslušnými povoleniami, výnosy z majetku, príjmy z činnosti pri naplňovaní cieľa združenia. Príjmy z činností pri naplňovaní cieľa združenia, ktoré majú podnikateľský charakter budú vykonávané v doplnkovom rozsahu a v súlade s príslušnými právnymi predpismi a oprávneniami.

**Článok V.**

**Záverečné ustanovenia**

1. Združenie vzniká dňom registrácie na Ministerstve vnútra Slovenskej republiky.
2. Združenie sa ruší
3. dobrovoľným rozpustením alebo zlúčením s iným občianskym združením

b) na základe právoplatného rozhodnutia registračného orgánu o rozpustení združenia

V Turí dňa 1.3.2021